Boerekos met 'n Twist: AKKURATE AFMETING VAN BESTANDDELE Boerekos met 'n Twist
AKKURATE AFMETING VAN BESTANDDELE 1. SKAALTJIES
a. MEGANIESE SKAALTJIES Hierdie skaaltjies werk met 'n "veer of spring" meganisme. Jy kry wonderlike meganiese skaaltjies en hulle is wonderlik om te gebruik. Ongelukkig is daar 'n paar probleme wat mag in sluip met hierdie skaaltjies. Die manier hoe die skaaltjie gestoor word is een probleem. As jy die skaaltjie bêre mag die meganisme nie ingedruk wees nie. Die veer moet vry wees anders verloor dit sy krag. Dus is die lewensduur van so 'n skaaltjies baie kort, so 3 jaar afhangend hoe gereeld dit gebruik word asook hoe dit gestoor word.
As jy gereeld soos ek preserveer koop een wat tot 5 kg kan weeg en met 1 g inkremente. Ek het mooi gekyk, daar is skaaltjies van 2 - 5 kg onderskeidelik, vir baie billike pryse. My eerste skaaltjie wat ek as student gekoop het was 'n Schoenle, 20 jaar oud nou en werk nog perfek, hy is wel baie vuil en aangepak maar akkuraat verby.
Hierdie is van toepassing op resepte wat koppie en lepel mates gee.
Wanneer droë bestanddele afgemeet word, moet dit met 'n lepel in die bekertjie in geskep word en nie ingedruk word nie.
Doen die volgende toets.
Jy gaan geskok wees oor die verskil.
Nou maak dit mos vir jou sin dat die eerste praktyk altyd daartoe lei dat brood en pastei deeg soms te min vog in het.